Chris Wilder

Chris Wilder (s. 23. syyskuuta 1967) on englantilainen jalkapallovalmentaja ja entinen puolustaja.

Ura

Wilder viihtyi pelaajaurallaan oikean laitapakin pelipaikalla. Hän aloitti uransa Southamptonin juniorijoukkueessa, muttei koskaan edustanut seuraa ammattilaisurallaan. Hän siirtyi Southamptonista Sheffield Unitediin, jonka edustusjoukkueessa pelasi vuosina 1986–1992 viettäen osan ajastaan lainalla muissa seuroissa. Wilder teki pitkän uran Englannin alemmilla sarjatasoilla ja edusti useita seuroja. Ura päättyi Halifax Townissa vuonna 2001.Chris Wilder Transfermarkt. Viitattu 6.2.2022. 

Wilder aloitti valmennusuransa lokakuussa 2001 Alfreton Townissa. Heinäkuussa 2002 hän palasi entiseen seuraansa Halifax Towniin, jonka päävalmentajana toimi kuuden vuoden ajan.Manager Chris Wilder Transfermarkt. Viitattu 6.2.2022.  Heinäkuussa 2008 hän jätti Halifaxin ja siirtyi Buryn apuvalmentajaksi.Wilder leaves Halifax for Shakers BBC Football. Julkaistu 30.6.2008. Viitattu 6.2.2022.  Hän viihtyi apuvalmentajana vain puolisen vuotta, kunnes joulukuussa 2008 siirtyi Oxford Unitedin päävalmentajaksi.Oxford appoint Wilder as manager BBC Football. Julkaistu 21.12.2008. Viitattu 6.2.2022. 

Wilderin johdolla Oxford eteni kaudella 2009/10 Englannin konferenssin nousukarsintoihin. Voittamalla York Cityn Oxford nousi Englannin kakkosliigaan.Oxford United 3-1 York City BBC Football. Julkaistu 16.5.2010. Viitattu 6.2.2022.  Kakkosliigassa Wilder luotsasi Oxfordin kaudella 2010/11 keskikastiin. Kaudella 2011/12 joukkue oli pitkään kiinni nousukarsintapaikassa, mutta jäi lopulta yhdeksänneksi ja karsintojen ulkopuolelle.Oxford's slim hopes of making the League Two play-offs were finally dashed by Port Vale BBC Football. Julkaistu 5.5.2012. Viitattu 6.2.2022.  Wilder jätti Oxfordin lopulta tammikuussa 2014 onnistumatta luotsaamaan seuraa sarjakarsintoihin.Oxford United accept manager Chris Wilder's resignation BBC Football. Julkaistu 26.1.2014. Viitattu 6.2.2022. 

Muutama päivä Oxfordista lähtönsä jälkeen Wilderista tuli Northampton Townin päävalmentaja.WILDER APPOINTED NEW MANAGER Northampton Town. Julkaistu 27.1.2014. Viitattu 6.2.2022.  Wilderin johdolla Northampton nousi Kakkosliigassa putoamista vastaan taistelevasta seurasta menestykseen. Kaudella 2015/16 joukkue voitti Kakkosliigan mestaruuden kerättyään seuran ennätyspisteet, 99 pistettä.Club History Northampton Town. Viitattu 6.2.2022.  Menestyskauden jälkeen Wilder jätti seuran ja siirtyi Sheffield Unitedin päävalmentajaksi.Chris Wilder: Sheffield United appoint Northampton boss to replace Nigel AdkinsBBC Football. Julkaistu 12.5.2016. Viitattu 6.2.2022. 

Wilder luotsasi Sheffield Unitedin vaikean alun jälkeen Englannin ykkösliigan mestariksi kaudella 2016/17.Sheffield United crowned Sky Bet League One champions Sky Sports. Julkaistu 15.4.2017. Viitattu 6.2.2022.  Englannin Mestaruussarjassa Wilder luotsasi Sheffieldin kaudella 2018/19 toiseksi ja seura nousi 12 vuoden tauon jälkeen Englannin Valioliigaan.Sheffield United promoted to the Premier League Sky Sports. Julkaistu 28.4.2019. Viitattu 6.2.2022.  Kaudella 2019/20 Sheffield United teki vahvan paluun ja sijoittui koronapandemian varjostamalla kaudella Valioliigassa yhdeksänneksi, mikä oli seuran historian paras sijoitus.Sheffield United Premier League. Viitattu 6.2.2022.  Kaudella 2020/21 Sheffield juuttui liigan jumbosijalle ja lopulta seura erotti menestysvalmentajansa maaliskuussa 2021.Sheffield United confirm manager Chris Wilder's departure BBC Football. Julkaistu 13.3.2021. Viitattu 6.2.2022. 

Marraskuussa 2021 Wilderista tuli Middlesbrough'n päävalmentaja.Chris Wilder named Middlesbrough boss and Neil Warnock replacement with immediate effect Sky Sports. Julkaistu 7.11.2021. Viitattu 6.2.2022.  Hän luotsasi joukkueen kauden 2021/22 Mestaruussarjassa seitsemänneksi ja joukkue jäi juuri nousukarsintojen ulkopuolelle.Preston 4-1 Middlesbrough: Boro miss out on play-offs as they fall to defeat at North End Kausi 2022/23 alkoi heikosti ja Boro voitti vain kaksi kauden 11 ensimmäisestä ottelustaan Wilderin alaisuudessa. Seurajohto erotti hänet lokakuussa 2022.Chris Wilder: Middlesbrough sack manager with club in Championship bottom three BBC Football. Julkaistu 3.10.2022. Viitattu 11.1.2023. 

Maaliskuussa 2023 Wilderista tuli Watfordin päävalmentaja.Watford sack Slaven Bilic and appoint Chris Wilder as new manager The Guardian. Julkaistu 7.3.2023. Viitattu 8.3.2023.  Hän jätti seuran toukokuussa 2023 Watfordin kauden päätyttyä.https://www.bbc.com/sport/football/65545356 BBC Football. Julkaistu 10.5.2023. Viitattu 29.5.2023. 

Meriitit

 Englannin Mestaruussarja
hopeaa: 2019
 Englannin ykkösliiga: 2017
 Englannin kakkosliiga: 2016
 LMA:n vuoden valmentaja: 2018/19Boss scoops double SUFC. Julkaistu 15.5.2019. Julkaistu 6.2.2022. 
 Englannin Mestaruussarjan vuoden valmentaja: 2018/19Boss scoops double SUFC. Julkaistu 15.5.2019. Julkaistu 6.2.2022. 
 Englannin ykkösliigan vuoden valmentaja: 2016/17More honours for boss Wilder SUFC. Julkaistu 23.5.2017. Julkaistu 6.2.2022. 
 Englannin kakkosliigan vuoden valmentaja: 2015/16More honours for boss Wilder SUFC. Julkaistu 23.5.2017. Julkaistu 6.2.2022. 

Viitteet

Luokka:Englantilaiset jalkapalloilijat
Luokka:Englantilaiset jalkapallovalmentajat
Luokka:Vuonna 1967 syntyneet
Luokka:Elävät henkilöt